Official Journal L 238 , 05/09/2002 P. 0001 - 0003



Deċiżjoni tal-Kumitat Konġunt taż-ŻEE Nru 48/2002 tal-31 ta' Mejju 2002 li temenda l-Anness, II (Ir-regolamenti tekniċi, l-istandards, it-testijiet u ċ-ċertfikazzjoni) mal-Ftehim dwar iż-ŻEE IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ "il-Ftehim", u b'mod partikolari l-Artikolu 98 tiegħu, Billi: (1) L-Anness II mal-Ftehim kien emendat bid-Deċiżjoni tal-Kumitat Konġunt taż-ŻEE Nru 27/2002 tad-19 ta' April 2002 [1]. (2) Id-Direttiva tal-Parlament Ewropew u tal-Kunsill 2001/56/KE tas-27 ta' Settembru 2001 li għandha x'taqsam mas-sistemi tas-sħana għal-vetturi bil-magna u l-karrijiet tagħhom, li temenda d-Direttiva tal-Kunsill 70/156/KEE u tħassar id-Direttiva tal-Kunsill 78/548/KEE [2] trid tiġi inkorporata fil-Ftehim. (3) Id-Direttiva tal-Kummissjoni 2001/92/KE tat-30 ta' Ottubru 2001 li taddatta għall-progress tekniku d-Direttiva 92/22/KEE dwar il-ħġieġ u l-materjali tal-ħġieġ fis-sigurtà fuq il-veturi tal-magna u l-karrijiet tagħhom u d-Direttiva tal-Kunsill 70/156/KEE li għandha x'taqsam ma' l-approvazzjoni skond it-tip tal-vetturi tal-magna u l-karrijiet tagħhom [3] trid tiġi inkorporata fil-Ftehim. (4) Id-Direttiva 2001/56/KE tħassar, b'effett mid-9 ta' Mejju 2004, id-Direttiva 78/548/KEE tat-12 ta' Ġunju 1978 (ĠU L 168, tas-26.6.1978, p. 40), li hija inkorporata fil-Ftehim u li għalhekk trid tiġi mħassra skond il-Ftehim. (5) L-addattamenti għad-Direttiva tal-Kunsill 70/156/KEE tas-6 ta' Frar 1970 dwar it-tqarib lejn xulxin tal-liġijiet ta' l-Istati Membri li għandhom x'jaqsmu ma' l-approvazzjoni skond it-tip tal-vetturi bil-magna u l-karrijiet tagħhom (ĠU L 42, tat-23.2.1970, p. 1) magħmula mill-Kapitolu XI ta' l-Anness ma l-Att li jirrigwarda l-adeżjoni tar-Repubbika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti tat-Trattati li fuqhom hija msedjsa l-Unjoni Ewropea [4] iridu jiġu inkorporati fil-Ftehim. (6) L-addattamenti fil-Ftehim għad-Direttiva tal-Kunsill 70/156/KEE jeħtieġu li jiġu aġġustati wara l-adeżjoni ta' l-Awstrija, il-Finlandja u l-Isvezja ma' l-Unjoni Ewropea, IDDEĊIEDA DAN LI ĠEJ: Artikolu 1 Il-Kapitolu I ta' l-Anness II mal-Ftehim għandu jiġi emendat kif ġej: 1. Fil-punt 1 (id-Direttiva tal-Kunsill 70/156/KEE), għandhom jiġu miżjuda l-inċiżi li ġejjin: "- 1 94 N: Il-Att li jirrigwarda l-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti tat-Trattati li fuqhom hija msejsa l-Unjoni Ewropea (ĠU C 241, tad-29.8.1994, p. 21) kif aġġustati bil-ĠU L 1, ta' l-1.1.1995 p. 1), - 32001 L 0056: Id-Direttiva tal-Parlament Ewropew u tal-Kunsill 2001/56/KE tas-27 ta' Settembru 2001 (ĠU L 292, tad-9.11.2001, p. 21), - 32001 L 0092: Id-Direttiva tal-Kummissjoni 2001/92/KE tat-30 ta' Ottubru 2001 (ĠU L 291, tat-8.11.2001, p. 24)." 2. Fil-punt 1 (id-Direttiva tal-Kunsill 70/156/KEE), it-test ta' addattaent għandu jiġu mibdul b'dan li ġej: "(a) Fl-Artikolu 2(a) għandhom jiġu miżjuda l-inċiżi li ġejjin: - "gerðarviðurkenning" fil-liġi Islandiża, - "Typengenehmigung" fil-liġi tal-Lichtenstein, - "typegodkjenning" fil-liġi Noreveġiża. (b) Fl-Anness I, dan li ġej għandu jiġi miżjud mal-punt 1.1.1 ta' l-Appendiċi 5: "IS għall-Islanda FL għall-Lichtenstein 16 għan-Norveġja" (ċ) Fl-Anness VII, dan li ġej għandu jiġi miżjud mal-punt 1 tat-Taqsima 1: "IS għall-Islanda FL għall-Lichtenstein 16 għan-Norveġja" (d) Fl-Anness IX, dan li ġej għandu jiġi miżjud mal-punti 37 tal-Partijiet I u II: "L-Islanda: …, il-Lichtenstein: …, In-Norveġja: …"" 3. It-test tal-punt 37 (id-Direttiva tal-Kunsill 78/548/KEE) għandu jiġi mħassar b'effett mid-9 ta' Meju 2004. 4. Dan li ġej għandu jiġi miżjud mal-punt 45ċ (id-Direttiva tal-Kunsill 92/22/KEE): ", kif emendata bi: - 32001 L 0092: Id-Direttiva tal-Kummissjoni 2001/92/KE tat-30 ta' Ottubru 2001 (ĠU L 291, tat-8.11.2001, p. 24)." Artikolu 2 Għandhom ikunu awtentiċi t-testi tad-Direttivi 2001/56/KE u 2001/92/KE u ta' l-addattamenti għad-Direttiva 70/156/KEE magħmula mill-Kapitolu XI ta' l-Anness I tat-Trattati li fuqhom hija msejsa l-Unjoni Ewropea, fil-lsien Islandiż u l-lsien Norveġiż, li jridu jiġu ppubblikati fis-Suppliment għaż-ŻEE mal-Ġurnal Uffiċjali tal-Komunitajiet Ewropej. Artikolu 3 Din id-Deċiżjoni għandha tidħol fis-seħħ fl-1 ta' Ġunju 2002, sakemm in-notifiki kollha skond l-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE [5]. Artikolu 4 Din id-Deċiżjoni għandha tiġi ppubblikata fit-Taqsima taż-ŻEE tal-Ġurnal Uffiċjali tal-Komunitajiet Ewropej u fis-Suppliment għaż-ŻEE ta' miegħu. Magħmula fi Brussel, fil-31 ta' Mejju 2002. Għall-Kumitat Konġunt taż-ŻEE Il-President P. Westerlund [1] ĠU L 154, tat-13.6.2002, p. 4. [2] ĠU L 292, tad-9.11.2001, p. 21. [3] ĠU L 291, tat-8.11.2001, p. 24. [4] ĠU C 241, tad-29.8.1994, p. 21, kif ikkoreġuta bil-ĠU L 1, ta' l-1.1.1995, p. 1. [5] L-ebda ħtiġiet konstituzzjonali m'huma indikati. --------------------------------------------------